ཅེས་གླིང་རྗེ་གེ་སར་སྐྱེས་བུ་དོན་གྲུབ་ཀྱི་རྣམ་ཐར་བསྡུས་པ་དབྱིངས་ཕྱུག་ནེའུ་ཆུང་རྒྱལ་མོའི་ཞལ་ལུང་རིན་ཆེན་ནོར་བུའི་དོ་ཤལ་ཞེས་བྱ་བ་འདི་ཉིད།སེང་ཆེན་མི་ཡི་ཉི་མ་རྒྱལ་བློན་གྱི་མཛད་འཕྲིན་སྤེལ་བའི་བྱེད་པོ་ཀོས་ཙ་སྤྲུལ་མདོ་སྔགས་ཉི་མ་རིན་པོ་ཆེ་སྐུ་འཁོར་དང་མཉམ་དུ་འཕགས་མཆོག་སྤྱན་རས་གཟིགས་ཀྱི་གནས་མཆོག་རི་བོ་གྲུ་འཛིན་ནས་བྱང་སེམས་ས་ཡི་སྙིང་པོའི་བསྙེན་སྒྲུབ་ལ་གཞོལ་སྐབས།སྟོང་བཟའ་པྲ་སྒྲུང་བ་ཉི་འབུམ་པདྨ་བཛྲ་རྩལ་གྱི་སྐུ་སྐྱེ་གཏེར་སྟོན་པདྨ་རྡོ་རྗེ་མཆོག་གིས་འབྲི་ཤོག་དང་སྨྱུ་གུ་ཕོན་ཆེན་གནང་བས་རྟེན་འབྲེལ་གྱིས་རྐྱེན་བྱས་ཏེ་ཁོ་བོ་གླིང་རྗེའི་རྣམ་སྒྲུང་པར་རློམ་པའི་རང་སྣང་ཅན་སྨིན་དབུས་ཨ་དཀར་པོ་འམ།སྒྲུང་མིང་འཇིགས་མེད་བརྩེ་ལྡན་རྡོ་རྗེ་རུ་འབོད་པ་དེས་རབ་བྱུང་བཅུ་བདུན་པའི་དབང་ཆེན་སྤྲེལ་ལོའི་རྒྱལ་ཟླ་བའི་ཚེས་༡༠ལ་སྤྲོ་བས་བྲིས་པ་འདི་ཡང་གླིང་དཀར་བསྟན་སྲིད་རྒྱས་པའི་རྒྱུར་གྱུར་ཅིག།དགེའོ།།